CELEX: 62019TN0083
Language: mt
Date: 2019-02-12 00:00:00
Title: Kawża T-83/19: Rikors ippreżentat fit-12 ta’ Frar 2019 — AL vs Il-Kummissjoni

1.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 122/28
            
         
      Rikors ippreżentat fit-12 ta’ Frar 2019 — AL vs Il-Kummissjoni
      (Kawża T-83/19)
      (2019/C 122/32)
      Lingwa tal-kawża: il-Franċiż
      
         Partijiet
      
      
         Rikorrent: AL (rappreżentanti: A. Blot u S. Rodrigues, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            
                  —
               
               
                  tannulla d-deċiżjoni ta’ ċaħda impliċita tat-talba għal kumpens mressqa mir-rikorrenti fid-19 ta’ Diċembru 2017 u, kif meħtieġ, id-deċiżjoni tat-12 ta’ Novembru 2018 li tiċħad l-ilment tar-rikorrent;
               
            
                  —
               
               
                  tikkumpensa d-danni materjali u morali sostnuti mir-rikorrent;
               
            
                  —
               
               
                  tikkundanna lill-konvenuta għall-ispejjeż kollha tal-proċeduri.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq ksur tal-obbligi kuntrattwali tal-konvenuta fir-rigward tar-rikorrent, peress li l-Kummissjoni ma osservatx l-impenn tagħha li taħtar lir-rikorrent fil-kariga ta’ faċilitatur tal-Unjoni Ewropea tas-Sħubija għall-Foresti tal-Baċir tal-Kongo.
               
            
                  2.
               
               
                  It-tieni motiv ibbażat fuq ksur tal-prinċipju ta’ osservanza tal-aspettattivi leġittimi.
               
            
                  3.
               
               
                  It-tielet aggravju bbażat fuq ksur tad-dritt għal smigħ.
               
            
                  4.
               
               
                  Ir-raba’ motiv, ibbażat fuq il-ksur tal-prinċipju ta’ amministrazzjoni tajba u tal-obbligu ta’ premura.